
1. Comunităţi şi propuneri de proiecte eligibile 

Comunitățile eligibile pentru finanțare sunt aprobate prin Hotărârea de Guvern nr.93, 94 din 11.02.2019 (Monitorul Oficial nr. 49-58, 2019) surse alocate în baza Legii Bugetului de Stat pentru anul 2019 nr. 303/2018 (Monitorul Oficial nr. 504-511, 2018).
Fondul de Investiţii Sociale din Republica Moldova va susţine financiar doar proiectele eligibile orientate spre crearea/îmbunătățirea condițiilor de igienă și sanitație în instituțiile de învățămînt primar, gimnazial şi liceal prin:
1) construcția/renovarea blocurilor sanitare în interiorul clădirilor;
2) construcția/ reabilitarea sistemelor de alimentare cu apă și a sistemelor
de canalizare (în instituţiile care dispun de condițiile necesare);
3) instruirea beneficiarilor în scopul utilizării şi întreţinerii corecte a
blocurilor sanitare.

2. Lucrul în focus grupuri

Promovarea proiectului la nivel de comunitate se va efectua în cadrul focus grupurilor. În fiecare comunitate vor fi organizate cel puţin 2 focus grupuri cu participarea a min. 15-20 persoane:
· Cu personalul didactic şi tehnic al instituției de învățămînt;
· Cu părinţii elevilor (cel puțin a cîte 5 părinți din fiecare clasă). 


În cadrul acestor întâlniri membrii comunităţii:
1. Vor fi informaţi despre obiectivele şi procedurile FISM la implementarea subproiectelor, mecanismul de finanţare, beneficiile pe care le poate obţine comunitatea în rezultatul implementării subproiectului (vezi prezentarea PowerPoint de la seminar).
2. Vor identifica şi ierarhiza problemele prioritare necesare de soluţionat în instituție, reeșind din cele menționate în p. 1 al prezentui Ghid.
3. Vor delega reprezentantul din partea focus grupului la şedinţa Consiliului local cu informaţia despre rezultatele discuţiilor în focus grup. 
Rezultatele discuţiilor din fiecare focus grup, problemele identificate şi lista participanţilor la aceste discuţii vor fi înscrise în procese verbale, care ulterior se prezintă la FISM anexate la Formularul Cererii de Grant (vezi Anexa 1 în Formularul Cererii de Grant).
3. Şedinţa Consiliului local

La şedinţa Consiliului local se vor aproba următoarele decizii: 
1) cu privire la aprobarea propunerii de subproiect în cadrul Cererii de Grant înaintate la FISM;
2) cu privire la aprobarea asigurării contribuţiei comunităţii: obligatoriu 15% din suma suportului financiar alocat din Bugetul de Stat (HG nr.93, 94 din 11.02.2019 (Monitorul Oficial nr. 49-58, 2019));
3)  cu privire la aprobarea componenţei Agenţiei de Implementare a subproiectului (vezi p. 4 din Ghidul prezent).
La şedinţa Consiliului local sunt invitaţi şi reprezentanţii focus-grupurilor care informează consilierii despre rezultatele discuţiilor în focus grup.
După şedinţa Consiliului local, Primăria în comun cu Agenţia de Implementare a subproiectului va pregăti şi va prezenta la FISM Formularul Cererii de grant cu toate anexele indicate în formular (vezi www.fism.gov.md)

4. Agenţia de Implementare

Agenţia de Implementare este un grup neformal de lideri comunitari creată în scopul asigurării transparenţei procesului de implementare a subproiectului. În componenţa Agenţiei de implementare este recomandat să se includă: directorul instituției de învățămînt, cadre didactice, reprezentanţii părinţilor, consilierilor, APL şi oricare membru comunităţii cointeresat în succesul subproiectului şi dornic să ajute comunitatea la toate etapele de implementare a subproiectului. 
Agenţia de Implementare se constituie prin decizia Consiliului local. Aceasta reprezintă un grup de iniţiativă alcătuit din cel puţin 5 persoane. Preşedintele Agenţiei de Implementare se recomandă a fi ales directorul instituției de învățămînt.
Responsabilităţile Agenţiei de Implementare constau în următoarele:
· implementarea subproiectului în conformitate cu Manualul Operaţional al FISM;
· supravegherea tuturor lucrărilor descrise în Contract în conformitate cu cerinţele FISM;
· asigurarea colectării contribuţiei comunităţii;
· monitorizarea desfăşurării implementării subproiectului;
· contribuirea la asigurarea durabilităţii obiectului renovat;
· asigurarea utilizării mijloacelor financiare strict pentru activităţile prevăzute în cadrul subproiectului; 
· oferirea oricărei informaţii referitor la implementarea subproiectului;
· păstrarea copiilor tuturor documentelor prezentate la FISM şi asigurarea accesului la aceste documente pentru oricare membru al comunităţii.

5. Criterii de eligibilitate a propunerii de subproiect

Criteriile de eligibilitate a propunerii de subproiect la FISM sînt următoarele:
· Instituţia de învățămînt să fie inclusă în Lista instituțiilor potential beneficiare de investiții, selectate pentru proiectele de renovare/construcție a blocurilor sanitare în instituțiile de învățămînt primar, gimnazial și liceal (HG nr.93, 94 din 11.02.2019 (Monitorul Oficial nr. 49-58, 2019).
· Instituţia de învățămînt să fie în proprietatea publică şi să nu se permită privatizarea acesteia timp de 15 ani, începînd cu data înaintării propunerii de subproiect;
· Existența/lipsa la moment a blocurilor sanitare interioare funcţionale;
· Disponibilitatea unui sistem functional de apă, canalizare, epurare;
· Existența spațiilor pentru amplasarea blocurilor sanitare;
· Necesitățile de renovare a spațiilor și a sistemului de apeduct, canalizare; 
· Existența proiectului tehnic (desenelor tehnice) pentru lucrările de renovare/construcție a blocurilor sanitare și a sistemelor de apă, canalizare, epurare;
· Disponibilitatea surselor financiare pentru asigurarea contribuției proprii la implementarea proiectului în mărime de minim 15% din suma suportului financiar acordat comunității din Bugetul de Stat.
· Subproiectul să fie realizabil din punct de vedere instituţional şi tehnic;
· Impactul să fie unul imediat. Astfel, lucrările de renovare să contribuie la îmbunătăţirea condiţiilor desfăşurării procesului instructiv-educativ  chiar la finele implementării subproiectului.  







6. Contribuţia comunităţii

	Contribuţia comunităţii este o condiţie obligatorie în cadrul suportului financiar alocat din Bugetul de Stat al Republicii Moldova  (HG nr. 93, 94 din 11.02.2019 (Monitorul Oficial nr. 49-58, 2019)) și constituie nu mai puțin de 15% din suma alocată comunității (cap. II, p. 6, subpunctul 4 al Regulamentului cu privire la organizarea procedurii de implementare a proiectelor de renovare/construcție a blocurilor sanitare în instituțiile de învățămînt primar, gimnazial și liceal (HG nr. 93 din 11.02.2019 (Monitorul Oficial nr. 48, 2019)). 
Sursele contribuţiei:
· bugetul raional;
· bugetul local;
· sponsorizări din partea agenţilor economici, altor lideri comunitari;
· bani cheş colectaţi de la populaţie (mînă de la mînă).
Suma contribuţiei comunităţii va fi transferată pe subcontul comunităţii la FISM. 
Primele plăţi pentru volumele de lucrări executate la obiect vor fi transferate companiei de construcţii din contul contribuţiei comunităţiii.  
FISM efectuiază plăţile direct pe conturile companiei de construcţii, responsabilului tehnic. Beneficiarii nu vor avea acces la transferurile băneşti.

7. Ciclul implementării subproiectului 

Toate subproiectele vor fi implementate conform următorului ciclu:
I. Evaluarea tehnică, socială şi financiară a propunerii de subproiect;
II. Elaborarea devizului estimativ de cheltuieli;
III. Evaluarea participativă (suprapunerea); 
IV.  Aprobarea subproiectului la Şedinţa Comitetului Executiv al FISM;
V. Contractarea companiei de construcţii (procedura de achiziţii);
VI.  Executarea propriu-zisă a lucrărilor de renovare a obiectului;
VII. Asigurarea vizibilităţii proiectului;
VIII. Conceptul de asigurare a durabilităţii.
7.1. Evaluarea tehnică, socială şi financiară a propunerii de subproiect

Evaluarea tehnică a propunerilor de subproiect se efectuează de către consultanţii FISM conform:
· Legii nr.163 din 09.07.2010 privind autorizarea executării lucrărilor de construcţie (cu modificările ulterioare);
· Legii nr.721-XIII din 02.02.1996 privind calitatea în construcţii (cu modificările ulterioare).
La evaluarea propunerii de finanţare se va ţine cont de sursele financiare disponibile pe comunitate. În caz dacă localitatea dispune şi de alte surse financiare, care, conform legislaţiei, pot fi incluse în subproiect, este necesar de prezentat  garanţiile respective şi volumele de lucrări adiţionale.
Propunerile de finanţare vor fi evaluate din punct de vedere instituţional, ecologic, legal, al durabilităţii şi al impactului (imediat după finisarea lucrărilor de reabilitare obiectul trebue să fie exploatat conform destinaţiei).
Totodată, comunitatea va fi consultată şi asistată în: 
· actualizarea caietelor de sarcini;
· verificarea în teren a desenelor tehnice elaborate;
· plasarea în ordinea priorităţilor a volumelor de lucrări incluse pentru finanţare;
· consultarea comunităţilor care nu au desene tehnice elaborate (cum se obţine certificatul de urbanism şi se elaborează tema de proiectare); 
· elaborarea devizelor estimative de cheltuieli în baza volumelor de lucrări actualizate.

În cadrul evaluării se vor aborda şi următoarele aspecte:
· necesitatea asigurării transparenţei procesului de implementare a subproiectelor;
· specificarea beneficiarilor direcţi şi indirecţi ai subproiectului;
· activitatea actuală şi necesitatea, din punct de vedere social, a funcţionării obiectului propus spre renovare/construcţie;
· aprecierea potenţialului Agenţiei de Implementare de a implementa cu succes subproiectul respectiv;
· posibilitatea comunităţilor de a acumula contribuţia;
· posibilităţile comunităţilor de a asigura durabilitatea subproiectului implementat etc.

7.2. Elaborarea devizului estimativ de cheltuieli

În baza caietelor de sarcini sau desenelor tehnice prezentate şi verificate în teren consultanţii-devizieri de la FISM vor elabora un deviz estimativ al subproiectului în limita surselor financiare disponibile pe comunitate.
În devizul estimativ se va include costul serviciilor responsabilului tehnic (inspector local). 
FISM nu va finanța elaborarea documentaţiei tehnice (proiectelor) din suportul financiar alocat din Bugetul de Stat al Republicii Moldova (p. 21 al HG nr. 93 din 11.02.2019). 
După elaborarea devizului de cheltuieli, acesta se va suprapune în teren cu situaţia reală de la obiect şi cu desenele tehnice/caietul de sarcini. 

7.3. Evaluarea participativă (suprapunerea)

Evaluarea participativă a volumelor de lucrări şi a gradului de pregătire a comunităţii pentru etapa de aprobare a finanţării („suprapunerea”) se efectuează în mod participativ în cadrul vizitei consultanţilor FISM în localitatea respectivă. Din partea comunităţii la suprapuneri participă: 
· administraţia publică locală (primarul, lucrătorii primăriei, consilierii locali);
· membrii Agenţiei de Implementare;
· beneficiarii direcţi şi chiar cei indirecţi;
· lideri comunitari, etc.


Obiectivele suprapunerii:
· De a evalua nivelul de cunoaştere de către comunitate a procedurilor FISM, precum şi în ce măsură comunitatea este pregătită să implementeze subproiectul, să menţină şi să asigure exploatarea durabilă a obiectului după reabilitarea lui.
· De a verifica încă o dată, de comun acord cu membrii comunităţii, volumele de lucrări incluse în bugetul subproiectului, dacă este necesar de a face unele modificări.
· Evaluarea nivelului de pregătire a comunităţii, în particular a Agenţiei de Implementare, pentru implementarea subproiectului se efectuează prin intermediul discuţiilor purtate cu cei prezenţi la suprapunere, analizînd şi studiind calitatea documentelor prezentate la FISM, precum şi prin observările duse de către specialişti în timpul vizitelor efectuate la obiect.
Pregătirea etapei de suprapunere de către comunitate:
· va studia din timp încă o dată volumele de lucrări, conform bugetului estimativ, 
· va preciza care sunt preţurile de piaţă la materialele şi lucrările din bugetul subproiectului,

În cadrul suprapunerii se vor discuta următoarele aspecte:
· transparenţa procesului de implementare a subproiectului;
· rolul Agenţiei de Implementare în asigurarea progresului de implementare a subproiectului respectiv;
· posibilităţile comunităţilor de a menţine şi asigura exploatarea durabilă a obiectului după reabilitarea lui;
· importanţa parteneriatului şi colaborării comunitare pe parcursul implementării subproiectului, în special, şi în asigurarea durabilităţii investiţiei, în general.

Durata suprapunerii:
· Durata suprapunerii - de la 3 pînă la 5 ore.

Rezultatele suprapunerii:
· Rezultatele suprapunerii cu recomandările efectuate sunt protocolate şi semnate de către toţi cei prezenţi la această procedură.

Ce urmează după suprapunere: 
· În dependenţă de gradul de pregătire a comunităţii pentru implementarea subproiectului, stabilit la etape de suprapunere reprezentanţii comunităţii vor fi invitaţi la şedinţa Comitetului Executiv pentru aprobarea subproiectului spre implementare.

7.4. Aprobarea subproiectului la Şedinţa Comitetului Executiv al FISM

La şedinţa Comitetului Executiv FISM sunt invitaţi 3-4 persoane din fiecare comunitate (primarul, preşedintele Agenţiei de Implementare (şefa grădiniţei de copii), reprezentanţi ai părinţilor, etc.). 
Structura mesajului comunităţii la şedinţa Comitetului Executiv al FISM:
· Prezentarea membrilor echipei din comunitate;
· Argumentarea necesităţii atragerii investiţiei în localitate;
· Prezentarea bugetului estimativ al subproiectului (volumele de lucrări, costul materialelor de construcţie şi a lucrărilor, contribuţia comunităţii, etc.
· Rolul APL şi AI în monitorizarea procesului de implementare a subproiectului;
· Prezentarea conceptului cu privire la asigurarea durabilităţii (disponibilitatea mijloacelor financiare necesare pentru acoperirea costurilor operaţionale şi de întreţinere, prezenţa cadrelor, etc).

7.5. Contractarea companiei de construcţii (procedura de achiziţii)
În cadrul implementării Proiectului finanțat din Bugeul de Stat sînt prevăzute achiziţii de servicii şi lucrări. 
Procedurile de achiziţii ce vor fi utilizate corespund cerinţelor Băncii Mondiale şi sînt descrise în Manualul Operaţional FISM care poate fi accesat pe pagina web al FISM www.fism.gov.md. 
În cadrul acestui Grant NU se va aplica Legea nr. 96 din  13.04.2007 privind achiziţiile publice.
Achiziţiile se vor face în mod descentralizat (de către comunităţile beneficare de investiţii):
· Achiziţia companiei de construcţii;
· Selectarea  responsabilului tehnic pentru servicii de supraveghere tehnică a lucrărilor civile.
Documentele de licitaţie pentru achiziţia companiilor de construcţii şi a responsabilului tehnic vor fi elaborate de FISM şi transmise comunităţilor.  
FISM va instrui comunităţile privind procedurile de achiziţii, după necesitate.
ATENŢIE! Costul serviciilor responsabililor tehnici va fi inclus în bugetul subproiectului. 
Rezultatele tuturor licitaţiilor organizate vor fi prezentate la FISM pentru aprobare şi doar după aprobarea lor se va declara cîştigătorul şi se va semna contractul. Abrobarea din partea FISM a rezultatelor licitaţiilor prevede verificarea corectidunii procedurilor de achiziţii și deciziei de atribuire a contractului. Contractele semnate pentru oricare tip de achiziţie vor fi modele standard utilizate în cadrul FISM.
7.6. Executarea propriu-zisă a lucrărilor de renovare a obiectului.

Documentele pregătite de primărie:
După semnarea contractului cu compania de construcţie comunitatea va pregăti următoarele documente: 
I. Procesul verbal de trasmitere către contractor:
· a documentaţiei de proiect (desenele tehnice elaborate, coordonate, verificate şi expertizate conform cerinţelor în vigoare);
· a şantierului;
· cărţii tehnice a construcţiei Capitolul B completată de comunitate şi înregistrată la Inspectoratul de Stat în Construcţii.
II.   După caz , scrisori de înştiinţare la:
· Inspectoratul de Stat în construcţii teritorial
· Centre de Medicină Preventivă
· Inspectoratul Ecologic
· Departamentul  Situaţii excepţionale  
· Reţele electrice;
· Telecom;
· SA “Moldova-Gaz” (întreprinderile teritoriale de gaz) la obiectele în cadrul cărora se execută lucrări de gazificare.

III.   Obligatoriu o scrisoare de înştiinţare la Direcţia Raională Învăţământ, Tineret şi Sport. Această scrisoare trebuie să conţină planul de activitate a instituţiei în perioada de executare a lucrărilor de renovare cu indicarea măsurilor concrete ce ţin de asigurarea neîntreruperii procesului instructiv-educativ în perioada implementării subproiectului (de ex.: transferul elevilor în alte blocuri/instituții sau organizarea procesului instructiv-educativ în două schimburi, etc.) 

IV. Autorizarea de construire conform Legii nr. 163 din 09.07.2010 privind autorizarea executării lucrărilor de construcţie (cu modificările ulterioare).

Documente pregătite de contractor:
1. Graficul de executare a lucrărilor aprobat de beneficiar (proprietarul clădirii)
2. Ordinul de desemnare a şefului de şantier

ATENŢIE! Toate documentele menţionate mai sus comunitatea le prezintă la prima vizită în teren a consultantului pe probleme tehnice de la FISM
7.7. Condiţii de informare şi comunicare: asigurarea vizibilităţii proiectului

Beneficiarii proiectului (Primăria/Consiliul Raional/Instituția de învățământ) sunt obligați să întreprindă măsuri de informare despre subproiectul implementat. Beneficiarii proiectului vor fi responsabili de amplasarea unui panou temporar la intrarea în şantierul de construcţii în locul cel mai vizibil odată cu începerea lucrărilor de renovare:
a)  Pe panoul temporar vor fi prezentate obligatoriu următoarele elemente de informare:
· Logo-urile donatorilor de surse financiare 
· Beneficiar: denumirea unităţii administrativ–teritoriale 
· Denumirea proiectului,
· Valoarea proiectului - în MDL,
· Contribuţia Guvernului Republicii Moldova – în MDL,
· Contribuţia locală – în MDL,
· Perioada realizării proiectului,
· Contractantul,
· Caseta cu textul: “Proiect de renovare/construcție a blocurilor sanitare în instituțiile de învățămînt primar, gimnazial și liceal finanţat din Bugetul de Stat al Republicii Moldova” - scris cu fontul Trebuchet MS 200, bold şi italic.
b)  Dimensiunea recomandată este 1,5 m lăţime x 1 m înălţime. Fondul va fi alb, iar caracterele vor fi negre;
c)  Materialul din care va fi confecţionat panoul trebuie să fie rezistent la condiţiile meteo şi, în caz de deteriorare, să fie înlocuit în cel mult 10 zile;
d)  Panoul va fi afişat pe toată perioada implementării proiectului şi încă 6 luni după finalizarea acestuia.
MODEL de Panou pentru AFIŞARE TEMPORARĂ

               GUVERNUL 
                 REPUBLICII MOLDOVA

	BENEFICIAR:

	PROIECT:

	VALOAREA (MDL): 

	CONTRIBUŢIA GUVERNULUI REPUBLICII MOLDOVA (MDL): 

	CONTRIBUŢIA LOCALĂ (MDL): 

	PERIOADA REALIZĂRII PROIECTULUI:

	CONTRACTANT:

	Proiect de renovare/construcție a blocurilor sanitare în instituțiile de învățămînt primar, gimnazial și liceal finanţat din Bugetul de Stat al Republicii Moldova.



La cel mult 6 luni după finalizarea subproiectului, FISM va finanţa, iar Beneficiarii proiectului vor fi responsabili de montarea plăcii informative permanente în locul cel mai vizibil:
a) Placa permanentă va rămâne instalată la locul implementării proiectului pe o perioadă de 5 ani de la data închiderii oficiale a Proiectului;
b)  Dimensiunea recomandată este 40cm lăţime x 30cm înălţime. Fondul va fi alb, iar caracterele vor fi negre. 
c)  Informaţiile care trebuie incluse obligatoriu pe o placă permanentă vor fi consultate cu FISM


7.8. Conceptul de asigurare a durabilităţii

Ce reprezintă o comunitate durabilă?

	O comunitate durabilă este cea care deţine controlul asupra procesului de dezvoltare, a deciziilor pe care le elaborează şi le adoptă, asigurând durabilitatea la nivel local. Această comunitate durabilă posedă o structură socială activă - actori, grupuri, asociaţii şi instituţii capabile să se mobilizeze pentru acţiuni comunitare de lungă durată şi să-şi asume responsabilitate pentru acest proces continuu de dezvoltare.
	Comunităţile durabile prosperă pentru că locuitorii lor lucrează în colaborare şi parteneriat pentru a îmbunătăţi nivelul de viaţă pe care şi-l doresc şi pe care îl îmbunătăţesc în continuu. 
Dezvoltarea durabilă a comunităţilor are ca scop major eradicarea sărăciei la nivel local, punând accent pe resursele locale ale comunităţii şi locuitorilor ei, care pot fi structurate în patru categorii: 
· capitalul uman – cunoştinţe, abilităţi, capacităţi, creativitate, strategii de adaptare;
· capitalul fizic – clădiri, drumuri;
· capital natural – soluri, aer, plantaţiile forestiere;
· capital social – structurile de guvernare şi luare a deciziilor, comunitatea, cultura.


Conceptul FISM de asigurare a durabilităţii:

· Asigurarea durabilităţii (AD) – parte integră a dezvoltării comunitare;
· Sensibilizarea de către beneficiari a importanţei AD;
· Parteneriat APL, ONG, agenţi economici;
· Implicarea activă a beneficiarilor în AD;
· Posibilitatea comunităţii de a susţine cheltuielile operaţionale crescânde;
· Asigurarea transparenţei la implementarea şi menţinerea obiectului respectiv;
· Diseminarea experienţei avansate în comunităţi;
· Dezvoltarea parteneriatului cu alţi donatori.

8. Beneficii obţinute în rezultatul colaborării cu FISM

În rezultatul colaborării cu FISM comunitatea poate obţine mai multe beneficii, inclusiv:
· suport financiar pentru modernizarea instituţiei de învățămînt;
· instruire în ceea ce priveşte posibilităţile de soluţionare a problemelor prioritare; 
· dezvoltarea capacităţilor actorilor comunitari;
· creşterea responsabilităţii comunităţii privitor asigurarea durabilităţii instituţiei de învățămînt;
· posibilităţi reale de atragere a investiţiilor externe şi locale;
· cunoştinţe în domeniul tehnologiilor moderne şi utilizării echipamentului performant;
· cunoştinţe şi deprinderi practice privind procurările de lucrări, bunuri şi servicii publice.


9. Contacte

Telefoane de contact FISM:
(+373 022) 27-91-21 anticamera
(+373 022) 27-53-20 fax
(+373 022) 27-79-74  Gheorghe Munteanu (probleme tehnice)
(+373 022) 27-91-20  Reghina Erhan (probleme sociale)
(+373 022) 27-91-22  Ala Musteaţa (proceduri de procurări)
(+373 022) 27-91-20   Ludmila Niţa (probleme financiare)  

E-mail: office@msif.md
Pagina web: www.fism.gov.md  

